
Бүген Россия Президенты Владимир Путин, вице-премьер Марат Хөснуллин һәм Татарстан Рәисе Рөстәм Миңнеханов катнашында М-12 «Көнчыгыш» трассасын ачу тантанасы узды.

Рөстәм Миңнеханов ил Президентына М-12 Татарстан участогының әзерлеге турында хәбәр итәр алдыннан яңа автомобиль юлын үзе сынап карады.

Татарстанда җитештерелгән «Аурус» автомобилендә ул трассаның иң озын күпереннән - Идел аша күпердән башлады юлын. Сәфәре вакытында Рөстәм Миңнеханов юл япмасының сыйфатын бәяләде, юл буендагы инфраструктураны тикшерү өчен: АЗС һәм туклану пунктларында берничә тукталыш ясады.
Рөстәм Миңнеханов, үзе автомобиль йөртеп, М-12 юлын сынап карады